PRITARTA

Kupiškio rajono savivaldybės tarybos

2020 m. balandžio 30 d. sprendimu Nr. TS-92

**K****UPIŠKIO SOCIALINIŲ PASLAUGŲ CENTRO VADOVO 2019 METŲ VEIKLOS ATASKAITA**

**I SKYRIUS**

**STACIONARIŲ SOCIALINIŲ PASLAUGŲ PADALINYS**

Stacionarių socialinių paslaugų padalinyje buvo dirbama vadovaujantis Lietuvos Respublikos norminiais teisės aktais, Kupiškio socialinių paslaugų centro nuostatais, patvirtintais Kupiškio rajono savivaldybės tarybos 2018 m. birželio 28 d. sprendimu Nr. TS-181. Paslaugų organizavimas grįstas Kupiškio socialinių paslaugų centre (toliau – Centras) galiojančiomis taisyklėmis, tvarkos aprašais. Centre veikla orientuota į stacionarių socialinių paslaugų padalinio 2019 metų Socialinio darbo plane iškeltus tikslus ir uždavinius, numatytas priemones (veiklas).

Socialinės paslaugos organizuojamos ir teikiamos vadovaujantis atsakomybės, prieinamumo, adekvatumo ir tęstinumo, atvirumo, efektyvumo ir kompleksiškumo principais bei svarbiomis vertybėmis, tokiomis kaip: moralumas, atsakomybė už savo veiksmus, atvirumas skirtingiems požiūriams, dialogui, bendradarbiavimui, naujovėms ir iniciatyvoms.

Siekiant geresnio įstaigos veiklos rezultato, kasmet atliekamas socialinės globos atitikties socialinės globos normoms įsivertinimas pagal įstaigos veiklą. Rezultatai suteikia galimybę pastebėti trūkumus ir geriau numatyti veiklos gaires.

Centro veiklos tikslas – teikti pagalbą asmeniui dėl amžiaus, neįgalumo, socialinių problemų iš dalies ar visiškai neturinčiam, praradusiam gebėjimus ar galimybes savarankiškai rūpintis asmeniniu gyvenimu ir dalyvauti visuomeniniame gyvenime, tenkinti realius Centro gyventojų poreikius, prioritetą skiriant bazinių paslaugų teikimui, siekiant aukštesnio paslaugų ir gyvenamosios aplinkos standarto (ypatingas dėmesys buvo skiriamas Centre gyvenančių klientų saugios ir pritaikytos aplinkos kūrimui, fiziniam ir psichologiniam saugumui užtikrinti; būtinų dvasinių ir fiziologinių poreikių tenkinimui; sąlygų asmenybės savirealizacijai sudarymui; socialinių, darbo bei kasdieninio gyvenimo įgūdžių atstatymui, ugdymui ir palaikymui). Klientai buvo skatinami puoselėti darnius tarpusavio santykius, motyvuojami formuoti pozityvių santykių vystymąsi ir palaikymą panaudojant vidinius klientų resursus aktyviai pagelbėti šalia esantiems ir sau patiems. Stiprinant gyventojų atsakomybės jausmą, buvo sudaromos sąlygos dalyvauti asmeninių bei Centro gyventojų problemų sprendime. Siekiant dvasinio pasitenkinimo stengtasi atnaujinti bei plėtoti klientų jungtį su bendruomene, pagal galimybes atstatyti nutrūkusius ryšius su giminėmis ir artimaisiais bei padėti kurti naują socialinių ryšių tinklą. Komandiniu darbu tikslingai siekta klientų gerovės, jų savivokos, elgesio, veiklos, santykių su aplinka ir joje esančiais pozityvaus pasikeitimo. Klientams, pagal jų savarankiškumo lygį, padėta surasti individualią nišą. Centro veikloje visuomet atsižvelgta į realius klientų poreikius.

Nuo 2009 metų Stacionarių socialinių pasklaugų padalinys teikia trumpalaikę socialinę globą. Pastaruosius ketverius metus šiai paslaugai poreikio nebuvo. Ilgalaikės socialinės globos paslaugas per ataskaitinį laikotarpį gavo 36 klientai.

2019 metų pradžioje buvo 30 paslaugų gavėjų: 20 moterų ir 10 vyrų. Metų eigoje klientų skaičius kito:

* atvyko 6 nauji paslaugų gavėjai: 4 moterys, 2 vyrai;
* mirė 7 klientai: 5 moterys, 2vyrai.

Klientų kaitą lėmė tik mirtingumas, nes per 2019 m. į kitą socialinės globos įstaigą, nuolat gyventi į namus ar pas artimuosius neišvyko nei vienas gyventojas.

2019 metų pabaigoje Stacionarių socialinių paslaugų padalinyje ilgalaikės socialinės globos paslaugomis naudojosi 29 klientų, iš kurių 19 moterų. Jos sudarė du trečdalius (65,5 proc.) visų padalinio gyventojų.

*1 lentelė*

**Gyventojų kaita 2019 metais**

|  |  |  |
| --- | --- | --- |
| **Eil. Nr.** | **Rodiklio pavadinimas** | **Skaičius** |
| **1.** | **Gyventojų skaičius metų pradžioje** | **30** |
| Ilgalaikei socialinei globai | 30 |
| Trumpalaikei socialinei globai | - |
| **2.** | **Atvyko per metus :** | **6** |
| Ilgalaikei socialinei globai | 6 |
| Trumpalaikei socialinei globai | - |
| Iš jų atvyko iš | kitos globos įstaigos | 1 |
| savų ar giminių, globėjų namų | 3 |
| Ligoninės (įskaitant slaugos) | 1 |
| kitur (iš Krizių centro) | 1 |
| **3.** | **Išvyko per metus:** | **7** |
| Į kitą globos įstaigą | **-** |
| Nuolat gyventi į namus, pas gimines ar globėjus | - |
| Mirė | 7 |
| **4.** | **Gyventojų skaičius metų pabaigoje** | **29** |
| Ilgalaikei socialinei globai | 29 |
| Trumpalaikei socialinei globai | - |
| Iš jų vieniši (neturintys vaikų ir artimųjų arba jų nelankomi) | 7 |
| **5.** | **Šeimyninė padėtis** |  |
| Susituokę | **1** |
| Iš jų sutuoktiniai gyvena kartu globos įstaigoje | **-** |
| Išsituokę | **8** |
| Našliai | **14** |
| **6.** | **Gyventojai, turintys vaikų** | **16** |

Beveik visi stacionarių socialinių paslaugų padalinio gyventojų metų pabaigoje buvo pensinio amžiaus asmenys, kurie sudarė 96,5 proc. visų paslaugų gavėjų. Asmenų pasiskirstymas pagal amžiaus grupes, lytį ir negalios rūšį atspindi 2 lentelėje.

*2 lentelė*

**Gyventojai ir jų specialiųjų poreikių lygiai**

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| Rodiklio pavadinimas | | Amžius metais | | | | | | Iš viso |
| 60-64 | 65-69 | 70-74 | 75-79 | 80-84 | 85 ir  vyresni |
| Gyventojų skaičius | | **1** | **4** | **6** | **8** | **2** | **8** | **29** |
| Iš jų | Vyrai |  | **1** | **5** | **2** |  | **2** | **10** |
| Moterys | **1** | **3** | **1** | **6** | **2** | **6** | **19** |
| Iš jų | Su specialiųjų poreikių lygiu | **1** | **4** | **4** | **5** | **2** | **7** | **23** |
| Su nuolatinės **slaugos** poreikiu | **1** | **3** |  | **3** |  | **2** | **9** |
| Su nuolatinės **priežiūros** poreikiu |  | **1** | **4** | **2** | **2** | **3** | **12** |
| Su **didelių** poreikių lygiu | **1** | **4** | **4** | **5** | **2** | **4** | **20** |
| Su **vidutinių** poreikių lygiu |  |  |  |  |  | **3** | **3** |
| Su specialiuoju **transporto** išlaidų kompensacijos poreikiu |  | **3** | **1** | **1** | **1** | **4** | **10** |
| Nedarbingas | **1** |  |  |  |  |  |  |
| Iš dalies darbingas |  |  |  |  |  |  |  |
| Su **fizine** (kūno) negalia\* |  | **3** | **2** | **1** | **1** | **5** | **12** |
| Su **psichine** negalia\* | **1** | **1** | **2** | **4** | **1** | **2** | **11** |
| Su **sunkia negalia** | **1** | **3** |  | **3** | **1** | **3** | **11** |
|  | **\*** nurodoma viena (pagrindinė) asmens negalios rūšis | | | | | | | |

Dėl darbingumo lygio ir specialiųjų poreikių nustatymo į Neįgalumo ir darbingumo nustatymo tarnybą prie Socialinės apsaugos ir darbo ministerijos buvo kreiptasi:

pirmą kartą dėl dviejų asmenų: vienam iš jų nustatytas pirmojo lygio specialusis nuolatinės slaugos poreikis, kitam – pirmojo lygio specialusis nuolatinės priežiūros (pagalbos) poreikis;

pakartotinai asmeniui pablogėjus asmens būklei vietoj nuolatinės priežiūros (pagalbos) poreikio nustatytas antrojo lygio specialusis nuolatinės slaugos poreikis.

Atlikus senyvo amžiaus asmens socialinės globos poreikio vertinimus, atsižvelgus į gautus socialinio ir fizinio savarankiškumo rezultatus, nesavarankiškiems gyventojams buvo nustatyta sunki negalia. Naujai sunki negalia nustatyta dviem gyventojams. Iš viso per ataskaitinį laikotarpį paslaugas gavo 16 asmenų su sunkia negalia.

13,8 proc. klientų prikaustyti prie lovos, net 69 proc. gyventojų nustatytos įvairios demencijos ar kiti psichikos sutrikimai. Dėl minėtų susirgimų, klientai yra pažemintos nuotaikos, labilių emocijų, prastai orientuojasi, yra priekabūs, dirglūs ar net agresyvūs.

Dokumentacija Centre tvarkoma vadovaujantis 2008 m. kovo 27 d. Centro direktoriaus įsakymu Nr. 3-28 patvirtintu Ilgalaikės socialinės globos paslaugų organizavimo ir teikimo tvarkos aprašu. Metų eigoje tobulinamas paslaugų teikimo dokumentavimas.

Darbas su nauju Centro gyventoju pradedamas nuo naujai atvykstančio gyventojo priėmimo, supažindinimo su nauja fizine ir socialine aplinka, teikiamomis paslaugomis ir apgyvendinimo dokumentacijos tvarkymo. Klientas pasirašytinai supažindinamas su Gyventojų, Medicininių paslaugų teikimo vidaus tvarkos taisyklėmis, jam ir jo artimiesiems (jiems suprantamu būdu) paaiškinamos apgyvendinimo ir mokėjimo už paslaugas sąlygos, atsakoma į klientui ir jo artimiesiems kilusius klausimus. Paslaugų teikėjo ir gavėjo įsipareigojimai bei teisės įforminamos dvišalėje sutartyje bei trišalėje sutartyje pasirašomoje tarp Kupiškio rajono savivaldybės administracijos, asmens ir Centro. Pastarojoje sutartyje įvardijamos konkrečios mokėjimo už paslaugas sumos. Pasikeitus sąlygoms, lemiančioms paslaugų gavėjo galimybes mokėti už socialinę globą, sudaromi trišalės sutarties pakeitimai, kuriuose iš naujo apibrėžiamas paslaugų gavėjo mokėjimo dydis.

Komunikacijos pagalba siekiama kuo geriau pažinti klientą, jo buvusią aplinką, artimuosius, įžvelgti ir akcentuoti esamas problemas, nustatyti prioritetus ir konkrečias pagalbos priemones bei galimus pagalbos šaltinius. Įvardijus individualias kliento problemas, realius poreikius, lūkesčius ir atsižvelgiant į jo socialinį ir fizinį savarankiškumą bei turimas priemones, kiekvienam klientui sudaromas individualus socialinės globos planas, kuriame suplanuojamos/numatomos kompleksinės įvairių specialistų pagalbos priemonės, būdai užsibrėžtiems tikslams pasiekti. Šis planas papildomas/koreguojamas atsižvelgiant į individualius kliento poreikius, fizinę ar emocinę būklę bei pokyčius ne rečiau kaip kartą per metus. Sudarant individualius socialinės globos planus dalyvauja globos įstaigos specialistai. Pagal galimybes yra užtikrintas paties asmens ir/ar jo šeimos narių, artimųjų giminaičių dalyvavimas tiek sudarant, tiek peržiūrint, tikslinant planą. Kiek įmanoma atsižvelgiama į dalyvaujančių plano sudaryme norus, pageidavimus, pastabas.

Deklaruojama klientų, atvykusių ilgalaikei socialinei globai, nauja gyvenamoji vieta. Pranešimas apie naujai atvykusį gyventoją, jo sutikimas dėl gaunamų išmokų dalies išlaikymo, apsisprendimas dėl likučio išmokėjimo ir kiti su apgyvendinimu susiję dokumentai, vežami Kupiškio socialinio draudimo fondo valdybos skyriui/Socialinės paramos skyriui, UAB „Kupiškio komunalininkas“. Dėl tikslinės slaugos/priežiūros pagalbos išlaidų skyrimo/išmokėjimo kreipiamasi į Socialinės parmos skyrių.

Sutvarkoma naujai atvykusio gyventojo dokumentacija. Naujai atvykusiam gyventojui užvedamos asmens bylos, kur segami visi su asmeniu susiję dokumentai, apie jį kaupiama informacija, fiksuojami įvykiai, pastebėjimai. Bylos saugomos socialinio darbuotojo kabinete ir yra prieinamos globos paslaugas teikiantiems komandos nariams, medicinos darbuotojams.

Kliento asmens duomenys, (apie sveikatą, pilietybę ir kt.) tam, kad užtikrinti tinkamą ir efektyvų Centro vidaus administravimą, naudojami tik klientui sutikus. Kiekvienas klientas/jo atstovas pateikia duomenis „Gyventojo anketai“. Anketoje esančių duomenų teisingumą ir sutikimą juos naudoti užtikrinant efektyvią ir tinkamą Centro veiklą bei atskleisti, kai to reikia, tretiesiems asmenims, klientas/jo atstovas patvirtina savo parašu.

Nauji gyventojai informuojami apie galimybę savo pinigus laikyti depozitinėje sąskaitoje, Centro seife. Supažindinami su pinigų padėjimo ir paėmimo sąlygomis. Pasitikėjimo pagrindu, net 25 gyventojai 2019 m. savo santaupas laikė Centro seife.

Siekiant geriau pažinti gyventoją, nustatyti jo galimybes, poreikius bei suformuoti visuminę sampratą apie pagalbos esmę ir poreikį, klientui buvo ne rečiau kaip kartą per metus atliekamas/kartojamas senyvo amžiaus asmens/suaugusio asmens su negalia socialinės globos poreikio vertinimas.

Gyventojų ir jų artimųjų prašymai, skundai, pasiūlymai buvo priimami ir registruojami „Gyventojų ir jų artimųjų prašymų, sutikimų, pasiūlymų, skundų registro“ žurnale. Prašymai, skundai, pasiūlymai apsvarstomi ir priimami spendimai. Su priimtais sprendimais supažindinami pareiškėjai. Įvairiais, jiems aktualiais klausimais, gyventojai galėjo kreiptis ne tik į darbuotojus, bet ir į Centre veikiančią Stacionarių socialinių paslaugų padalinio tarybą.

Informavimo, konsultavimo, tarpininkavimo paslaugos buvo teikiamos ne tik Centro gyventojams, jų artimiesiems bet ir kitiems besidomintiems bendruomenės nariams.

Teikiant medicinines paslaugas, palaikomas glaudus ryšys su skirtingomis gydymo įstaigomis. Esant reikalui, pagal šeimos gydytojo, konsultantų siuntimus, gyventojai buvo palydimi/vežami oftalmologo, chirurgo, dermatologo, psichologo, psichiatro, neurologo, stomatologo ir kitų specialistų konsultacijoms, tyrimams, procedūroms į Kupiškio, Panevėžio gydymo įstaigas. 2019 m. trys gyventojai buvo operuoti. Globos namų komanda rūpinamasi gyventojų hospitalizavimu (ligoninėse gydėsi vieną ar daugiau kartų 9 asmenys), jie buvo lankomi Kupiškio, Panevėžio respublikinėje, Likėnų reabilitacijos ligoninėse, sekama sveikatos būklė palaikant ryšį su gydančiu personalu. Visais sudėtingesniais atvejais gyventojų prašymu/sutikimu informuoti giminaičiai.

Visi gyventojai naudojasi funkcinėmis lovomis, daugelis - keltu. Pagal poreikį 79 proc. gyventojų naudojosi įvairiomis kitomis techninės pagalbos priemonėmis – čiužiniais pragulų profilaktikai, vaikštynėmis, vežimėliais, tualetinėmis kėdėmis, lazdelėmis ir pan. Yra trys techninių pagalbos priemonių šaltiniai: savomis lėšomis įsigytos asmeninės priemonės, Centro turimos priemonės ir gaunamos panaudos būdu. Rūpinamasi minėtų priemonių įsigijimu, remontu. Praktiškai visi gyventojai naudojosi vienokia ar kitokia techninės pagalbos priemone.

Dviem gyventojams buvo pakeisti naujais kompensuojamų vaistų pasai, kitiems dviem – išimti naujai. Mirusių gyventojų kompensuojamų vaistų pasai buvo pristatyti VŠĮ Kupiškio r. savivaldybės pirminės sveikatos priežiūros centro statistikos skyriui.

Teikiant socialines paslaugas, buvo nuolat bendraujama su gyventojais, išklausomos jų asmeninės problemos, pamąstymai, nuomonės įvairiais klausimais. Sutrikusius ar didelių problemų turinčius visuomet stengtasi paguosti, patarti, nuraminti. Ypatingais atvejais paramos ir palaikymo kreiptasi į klientų artimuosius, pagalbos- į specialistus.

Išanalizavus gyventojų poreikius ir interesus, juos apibendrinus parinkti alternatyvūs įgyvendinimo būdai. Kartu su klientu stengtasi rasti iškilusių problemų sprendimo kelius. Visuomet gyventojas skatinamas panaudoti savo vidinius resursus problemos sprendimo būdų paieškai bei pačiam sprendimo procesui. Gyventojai buvo raginami siekti konstruktyvių santykių, pozityvių pokyčių, galinčių padaryti gyvenimą Centre visaverčiu, gražesniu ir komfortiškesniu. Nuolat buvo stengiamasi motyvuoti ir ugdyti gyventojų poreikį pagal galimybes ir supratimą tvarkyti savo buitį, prisitaikyti prie aplinkos ir asmeninių pokyčių. Skatinta atsakomybė už save ir už esantį šalia.

Nepaisant senyvo klientų amžiaus ir jų negalios, klientams padėta išlikti politiškai aktyviais. Organizuojant išankstinio balsavimo specialųjį paštą, jiems buvo sudarytos sąlygos dalyvauti Lietuvos Respublikos prezidento rinkimuose ir referendumuose, rinkimuose į Europos Parlamentą bei rinkimuose į savivaldybių tarybas ir merus. Vidutiniškai balsavo 70 proc. Centro gyventojų.

Stipresni Centro paslaugų gavėjai rinkosi aptarti rūpimų klausimų, paminėti gimimo dienų, švenčių, kartu išgerti arbatos. Pageidaujantiems padėta pasiruošti gimtadienių šventėms. Ne kartą buvo aptarti/svarstyti gyventojų tarpusavio santykiai, santykiai su personalu, klientų elgesys, išsakyti nusiskundimai, padėkos ir pageidavimai.

Klientų prašymu buvo skaitomi, rašomi ir išsiunčiami laiškai bei sveikinimai giminaičiams, artimiesiems ar atitinkamoms institucijoms. Gyventojams svarbiais klausimais skambinama giminaičiams bei įstaigoms. Paslaugų gavėjai informuojami apie atliktus veiksmus, gautus rezultatus ar iškilusius sunkumus, vykdant prašymą ar pavedimą.

Gyventojams pageidaujant buvo perkami jiems maisto produktai, pramoninės, kanceliarinės prekės, vaistai, rūpinamasi jų asmeninių buitinių prietaisų remontu. Klientai noriai kas mėnesį naudojosi kirpimo paslauga.

Didelis dėmesys buvo skirtas ir asmens užimtumui. Įgūdžių ugdymui ir palaikymui gyventojai nukreipiami darbinei veiklai atsižvelgiant į jų pomėgius, norus, supratimą ir galimybes. Nuo pat pirmos gyvenimo Centre dienos, klientai skatinami užsiimti jų galimybes ir poreikius atitinkančia, mėgstama veikla. Pagal Užsiėmimų grafiką vedami renginiai, mankštos, lavinama smulkioji motorika, atmintis ir kt. Siekiant gyventojų pozityvaus bendravimo, puoselėjant darnius tarpusavio santykius, skatinant aktyvumą bei atvirumą, kiekvieną trečiadienį organizuojamos Arbatėlės, kurių metu ne tik vaišinamasi, bet aptariami žiūrėti filmai, vaizdeliai, nuotraukos, paminimos kalendorinės ir gyventojų asmeninės šventės, diskutuojama, žaidžiama, atliekami įvairūs darbeliai. Klientų savirealizacijos galimybėms ypatingų sąlygų nėra, tačiau jų pakanka esamiems poreikiams realizuoti.

Rankdarbių mėgėjos aprūpintos mezgimo siūlais, sprendžiantys kryžiažodžius – atitinkamais žurnalais, kiekviename kambaryje yra televizorius ir radijas.

Mėgstantiems skaityti prenumeruojama spauda, siūloma naudotis ne tik kasmet atsinaujinančia Centro bibliotekėle, bet ir Subačiaus miesto bibliotekos turimu knygų bei spaudos fondu. Tiems, kurie patys nenueina pasikeisti knygų, pagal jų pomėgius, knygos buvo atnešamos į kambarius. Bendradarbiaujama su Lietuvos aklųjų bibliotekos Panevėžio filialu. Asmenims, kurie prastai mato, negeba knygos išlaikyti rankose ar dėl kitų priežasčių negalintiems skaityti įprastų knygų, sudaryta galimybė naudotis garsinėmis knygomis.

Centre norintiems ir gebantiems yra galimybė savarankiškai žaisti domino, šaškėmis, piešti, karpyti ir kt. Hole pastatytas kompiuteris, kuriuo gali naudotis gyventojai. Kol kas savarankiškai besinaudojančių nėra, tačiau darbuotojų pagalba klientai žiūri nuotraukas, vaizdelius, parodomi žaidimai. Darbuotojams padedant, viena klientė bendrauja su savo artimaisiais naudodamasi nuosavu planšetiniu kompiuteriu.

Daugelio klientų galimybės įvairiose jų veiklos srityse vidutiniškai ar net labai ribotos, todėl jie gali būti tik pasyvūs įvykių, renginių stebėtojai. Dalis gyventojų neturi motyvacijos jokiai veiklai arba yra vedę tokį gyvenimo būdą, kuris suformavo savitą tvarkos ir fizinio aktyvumo, pagalbos priėmimo supratimą. Kai kurie gyventojai turi žalingų įpročių (rūkymas, alkoholio vartojamas). Su šiais klientais buvo dirbama individualiai ir grupėse. Jie skatinami kovoti su negatyviais poreikiais, jiems aiškinamas žalingų įpročių, ypač alkoholio vartojimo, neigiamas poveikis sveikatai, tarpusavio santykiams ir pan. 2019 m. dėka prevencinio darbo trys gyventojai nustojo vartoti alkoholį, vienas nustojo rūkyti, dar vienas sumažino surūkomų cigarečių kiekį.

Klientai buvo mokami planuoti savo išlaidas, motyvuojami jas panaudoti naudingai, kad lengviau būtų atsitraukti nuo žalingų įpročių, jiems buvo siūloma užsiimti kita veikla. Kalendorinių švenčių progomis, buvo rengiami pažintiniai stendai. Tuose pačiuose stenduose gimimo dienų progomis buvo iškabinami sveikinimai, o patys sukaktuvininkai Centro vardu pasveikinami įteikiant jiems kuklias dovanėles. Dėl klientų ribotų galimybių (amžiaus, psichosomatinių susirgimų ir kt.) bei pasyvumo Centre nevyksta saviveiklinis darbas, sunku organizuoti renginius ir suplanuotas išvykas. Tačiau pavyko organizuoti išvykas į Kryžių kalną, į Burbiškio dvarą, Biržų pilį, Kirkilų bokštą. Vykome tvarkyti Centro kapavietės.

Centre vykdomos įvairios veiklos. 2019 m. buvo organizuota beveik 50 įvairių renginių.

Glaudžiai bendradarbiaujama su Kupiškio bendro lavinimo mokyklomis, Kupiškio ir Subačiaus gimnazijomis, P. Matulionio progimnazija, Kupiškio socialinių paslaugų centro Savarankiško gyvenimo namais, Krizių centru, Subačiaus vaikų lopšeliu - darželiu, Kupiškio JDC, Subačiaus saviveiklininkais, Kupiškio aklųjų ir silpnaregių draugija, Lietuvos aklųjų bibliotekos Panevėžio filialu, Subačiaus biblioteka, Kupiškio rajono policijos komisariatu ir kt. Dalyvaujant socialiniams partneriams surengta poezijos skaitymo popietė, parodytas spektaklis, 7 koncertai, paskaityta paskaita apie apsisaugojimą nuo sukčių ir vagių, gyventojai dalyvavo seminare – užsiėmime apie sveikatos būklės įtaką žmogaus gyvenimo kokybei, klientai specialistų konsultuoti regos, sveikos mitybos klausimais, vyko maisto ruošimo užsiėmimai ir kt.. Klientai 3 kartus vyko į koncertus Subačiaus kultūros namuose. Centro gyventojai su savo kūriniu dalyvavo ir pelnė Poetiškiausio moliūgo nominaciją Subačiaus Moterų klubo „O vakarai ilgi“ surengtoje „Šviečiančio moliūgo vakaro“ šventėje. Gyventojų rankų darbo žaisliukais papuošta eglutė papildė ir eglučių alėją Subačiuje. Centre eksponuota ne viena klientų darbelių paroda.

Dėka bendradarbiavimo su Kupiškio etnografijos muziejumi, Centre eksponuojamos parodos iš muziejaus ekspozicijos.

Ataskaitiniu laikotarpiu buvo inicijuojamas konstruktyvus bendradarbiavimas su kitomis bendruomenėje esančiomis institucijomis, socialinėmis tarnybomis, juose atstovaujami klientų interesai. Glaudūs darbiniai ryšiai palaikomi su Kupiškio rajono savivaldybe, VšĮ Kupiškio rajono savivaldybės pirminės sveikatos priežiūros centru, apskrities ligoninėmis, Valstybinio socialinio draudimo fondo valdybos Kupiškio skyriumi, Lietuvos paštu, rajono seniūnijomis, policija, UAB „Kupiškio komunalininkas“ ir kt.

Centro gyventojus įvairiomis progomis lankė Seimo nariai, Kupiškio rajono savivaldybės, įvairių politinių partijų atstovai, Kupiškio krašto bitininkai, Subačiaus Šv. Pranciškaus Asyžiečio parapijiečiai.

Teikiant religines paslaugas savo apsilankymu gyventojus džiugino Subačiaus Šv. Pranciškaus Asyžiečio parapijos klebonas V. Bloškis. Klebonas lankė ligonius, klausė išpažinčių, savo bendravimu suteikdami gyventojams dvasinę ramybę, aukojo Šv. Mišias.

Siekiant kokybiškesnių paslaugų socialiniai darbuotojai nuolat kelia kvalifikaciją.

Centre sudarytos palankios sąlygos profesiniam tobulėjimui. Darbuotojai skatinami kelti profesinę kvalifikaciją dalyvaujant mokymuose, seminaruose, supervizijose ir pan., kviečiami dalintis patirtimi su kolegomis. Visi stacionarių socialinių paslaugų padalinio darbuotojai dalyvavo civilinės saugos mokymuose. Du, naujai įsidarbinę, socialinio darbuotojo padėjėjai mokosi Kupiškio technologijos ir verslo mokykloje socialinio darbuotojo padėjėjo specialybės. Socialinis darbuotojas dalyvavo socialinių darbuotojų atestacijoje. Jam buvo suteikta vyresniojo socialinio darbuotojo kvalifikacinė kategorija.

Vykdytas Kupiškio technologijos ir verslo mokyklos mokinio praktinis mokymas.

Profesionalūs darbuotojai, naudodami įgytas žinias ir patirtis, kompleksinių paslaugų pagalba siekė užtikrinti saugią ir sveiką aplinką, kultūrines ir dvasines įstaigoje gyvenančių žmonių reikmes, žmogaus orumą atitinkančią pagalbą, suderintą su asmens sveikatos priežiūra, nuolatine slauga ir nuolatine priežiūra (pagalba), kitomis specialiosios pagalbos priemonėmis, padedančiomis kompensuoti prarastą savarankiškumą. Buvo nuolat siekiama stiprinti klientų motyvaciją, skatinti jų aktyvumą ir atsakomybę. Pagyrimai, padėkos tapo iniciatyvių ir veiklių gyventojų paskata. Šie gyventojai buvo pavyzdžiu kitiems. Stengiamasi įstaigoje teikiamas paslaugas padaryti dar labiau patraukliomis jas gaunantiems klientams. Bendruomenėje ir viešoje erdvėje skleidžiama informacija apie Centre teikiamas socialines paslaugas, jų skyrimo ir teikimo tvarką.

Nežiūrint į įvairius trukdžius, visus 2019 metus planingu ir kryptingu komandiniu darbu buvo sistemingai siekiama pozityvaus atskirų atvejų pokyčio, asmenybės augimo, stengiamasi sudaryti tinkamas, palankias sąlygas kliento vystymuisi, mobilizuojant ir kryptingai nukreipiant paties gyventojo vidinius resursus problemoms, sunkumams įveikti, suteikti visiems vienodas galimybes savirealizacijai bei dalyvavimui Centro veikloje. Atsižvelgta į žmogaus individualumą, stengtasi suprasti asmenį jo situacijoje, priimti kitokį požiūrį. Tarpusavio santykiai buvo grindžiami tolerancija, pasitikėjimu ir pagarba kliento apsisprendimui siekiant užtikrinti saugumą, ramią senatvę, sukuriant harmoningą aplinką. Komandoje iššūkiai vertinami, kaip naujos galimybės kūrybiškai generuoti vertingas idėjas ir jas įgyvendinat kurti sėkmę, tobulėti profesinėje srityje. Pažangiu komandiniu darbu stengiamasi kelti socialinio darbuotojo prestižą visuomenėje.

**II SKYRIUS**

**BENDRŲJŲ IR SPECIALIŲJŲ SOCIALINIŲ PASLAUGŲ PADALINYS**

**Bendrosios paslaugos**

Į Kupiškio socialinių paslaugų centro bendrųjų ir specialiųjų socialinių paslaugų padalinį (toliau - padalinys), kaip paslaugų teikėją, kreipėsi įvairių socialinių sluoksnių asmenys: vieniši ir neįgalūs senyvo amžiaus, suaugę asmenys su negalia, pensinio amžiaus asmenys ir jų šeimos, globėjai, socialinės rizikos suaugę asmenys ir jų šeimos, benamiai, bedarbiai, krizinėse situacijose atsidūrę asmenys ir jų šeimos, socialinės rizikos šeimos ir vaikai, socialiai remtini asmenys ir kiti asmenys atsidūrę probleminėje situacijoje ir kuriems reikėjo pagalbos sprendžiant įvairias materialines, teisines, sveikatos, buitines problemas, tvarkant dokumentus, tarpininkaujant tarp institucijų atskirų specialistų ir kita.

***Informavimo ir konsultavimo paslaugos*** teiktos socialinių darbuotojų paslaugos asmeniui (šeimai). Buvo analizuojama asmens (šeimos) probleminės situacijos ir ieškoma veiksmingų problemos sprendimo būdų. Per 2019 metus informavimo, konsultavimo paslaugų buvo suteikta 2548

***Tarpininkavimo ir atstovavimo paslaugos*** teiktos tais atvejais, kai asmuo dėl sveikatos būklės ar kitų priežasčių nepajėgus savarankiškai išspręsti iškilusių socialinių problemų. Atlikdami tarpininkavimo ir atstovavimo funkciją socialiniai darbuotojai bendradarbiavo su policijos pareigūnais, sveikatos priežiūros, socialinės paramos, Vaiko teisių apsaugos, savivaldybės administracijos ir kt. įstaigų, organizacijų ir institucijų specialistais. Ataskaitiniais metais suteikta 1329.

***Maitinimo organizavimo paslaugos*** buvo teikiamos socialiai remtiniems asmenims gyvenantiems ne tik Kupiškio mieste, bet ir rajone, skiriant išmokas maisto produktams pirkti iš savivaldybės biudžeto lėšų. Šia paslauga naudojosi miesto ir visų seniūnijų mažas pajamas gaunantys senatvės pensininkai, suaugę neįgalūs asmenys ir kiti socialiai remtini asmenys, kuriems dėl objektyvių priežasčių nepakako lėšų maisto produktams nusipirkti. Ataskaitiniais metais suteikta šių paslaugų 717 kartai.

***Rajono gyventojų aprūpinimo techninės pagalbos priemonėmis paslaugos*.** Bendrųjų socialinių paslaugų padaliniui skirta - techninės pagalbos priemonėmis aprūpinimo, išdavimo, šių priemonių surinkimo (grąžinimo) rajono gyventojams funkcija. Padalinyje buvo išduodamos techninės pagalbos priemonės rajone gyvenantiems asmenims, kuriems nustatytas neįgalumas arba specialiųjų poreikių lygis. 2019 metais techninės pagalbos priemonių gauta už 2162,77 eurus. Paslaugų buvo suteikta 211 paslaugomis pasinaudojo 141 asmenys.

***Transporto paslaugų organizavimas ir teikimas.*** Transporto paslaugos teikiamos neįgaliems asmenims, kurie turi nustatytus didelių ar vidutinių specialių poreikių lygį, t.y. neįgalieji, neįgalieji turintys judėjimo funkcijų sutrikimus, negalintys naudotis visuomeniniu transportu, neįgalūs vaikai su fizine, proto ar kompleksine negalia, kiti materialinių sunkumų turintys asmenys, sergantys sunkiomis ligomis, po traumų, sužeidimų. Per 2019 metus transporto paslaugų suteikta 325 kartų, 302 asmenims.

***Asmens higienos ir priežiūros paslaugos.*** Bendroji socialinė paslauga – asmens higienos ir priežiūros paslaugos (dušo ir skalbimo) buvo teikiamos dviejose rajono teritorijose - Šimonių ir Skapiškio seniūnijos gyventojams. Pagrindinai teikiamomis paslaugomis naudojosi: socialinės rizikos vaikai ir jų šeimos, neįgalūs asmenys ir jų šeimos nariai, senyvo amžiaus asmenys bei asmenys neturintis pragyvenimo šaltinio. Dėl gaunamų menkų pajamų, paslaugos teiktos nemokamai. Per 2019 metus Šimonių ir Skapiškio seniūnijose skalbimo ir maudymo paslaugomis pasinaudota 624 kartus.

***Aprūpinimo būtiniausiais daiktais (drabužiais, avalyne) paslaugo*s.** Ši paslauga teikiama aprūpinant asmenis drabužiais, avalyne ar kitais reikmenimis (baldais, buitine technika, maisto produktais ir kita), kuri dovanojimo pagrindu gaunama iš įstaigų, organizacijų ar pavienių asmenų ir ji išdalinama tiems asmenims, kuriems labiausiai jos reikia. Parama daiktais per 2019 metus suteikta 27 asmenims iš šeimų, kurioms teikiamos socialinių įgūdžių ugdymo ir palaikymo paslaugos.

Per 2019 metus priimta prašymų iš miesto gyventojų paramai gauti iš ES struktūrinių fondų ir vienakrtinei socialinei pašalpai 590, suteikta pslaugų 590. Ištirtos miesto gyventojų buities ir gyvenimo sąlygos 931, suteikta paslaugų 931. Išpildytos vaikų „ Kalėdinės svajonės“ 22 šeimų vaikams.

2019 m. tęsiamas ***papildomųjų priemonių projektas***, kuriuo siekiama maisto produktų ir higienos prekių skirstymą iš ES investicinių fondų papildyti tokiomis veiklomis, kurios mažintų socialinę atskirtį ir (ar) ryžtingiau kovotų su socialinėmis nelaimėmis. Papildančiomis priemonėmis (veiklomis) yra laikomi įvairios rekomendacijos ir konsultacijos – subalansuotos mitybos, biudžeto valdymo klausimais; teisinė, medicininė, psichologo pagalba; įvairūs organizuojami mokymai (kursai) – maisto gamybos tema, psichologiniai/emociniai mokymai, rankdarbių gamyba, motyvacijos/savivertės; užimtumas vaikams: dienos stovykla, po pamokinė veikla, išvykos, papildomi mokymai ir kt. Kupiškio socialinių paslaugų centras per 2019 m. spalio – gruodžio mėnesius įgyvendino 5 veiklas, skirtas labiausiai skurstantiems, neįgaliesiems Kupiškio rajono gyventojams, bei jų šeimos nariams. 2019 m. spalio 31 d. edukacinis renginys Adomynės dvare, 2019 m. lapkričio 26-28 d. Užimtumo ir socialinių įgūdžių ugdymo programa „ Kalėdinės dirbtuvėlės“ : Kupiškio technologijos ir verslo mokykloje organizuotas edukacinių renginių ciklas - Kalėdinių pyragų kepimo pamokos, 2019 m. gruodžio 2-4 d. „Švęski Taip“ erdvėje organizuotas „ Tradicinio stalo ruošimas“ , 2019 m. gruodžio 9 d. Kupiškio kultūros centro vitražų salėje psichologo Vaido Arvasavičiaus paskaita „ Auklėjimo mitai, klaidos ir alternatyvos“, 2019 m. gruodžio 11 d. Kupiškio kultūros centro vitražų salėje kalėdinė šventė „ Kalėdų senelio sutikimas“.

**Specialiosios - socialinės priežiūros ir socialinės globos paslaugos**

Bendrųjų ir specialiųjų socialinių paslaugų padalinys organizuoja ir teikia specialiąsias – socialinės priežiūros ir socialinės globos paslaugas asmens namuose tai pagalbą į namus, dienos socialinę globą, socialinių įgūdžių ugdymo ir palaikymo paslaugas, integralios pagalbos (globos ir slaugos) asmens namuose paslaugas, asmeninio asistento, socialinių įgūdžių ir palaikymo paslaugas. Specialiosios socialinės paslaugos yra visuma paslaugų, teikiamų asmeniui (šeimai), kurio gebėjimams savarankiškai rūpintis asmeniniu (šeimos) gyvenimu ir dalyvauti visuomenės gyvenime ugdyti ar kompensuoti bendrųjų socialinių paslaugų nepakanka. Specialiųjų socialinių paslaugų tikslas – grąžinti asmens (šeimos) gebėjimus pasirūpinti savimi ir integruotis į visuomenę ar tenkinti asmens gyvybinius poreikius teikiant kompleksinę pagalbą. Paslaugų teikimo trukmė / dažnumas priklauso nuo asmens (šeimos) socialinių paslaugų poreikio.

***Socialinės priežiūros - pagalbos į namus paslaugos*.** Kupiškio socialinių paslaugų centras, planuodamas ir organizuodamas socialinių paslaugų teikimą Kupiškio rajono gyventojams orientuojasi į Lietuvos Respublikos socialinės apsaugos ir darbo ministerijos įgyvendinamą valstybės socialinių paslaugų politiką: nuolatos ir sistemingai gerina socialinių paslaugų prieinamumą ir įvairovę, didina nestacionarių socialinių paslaugų infrastuktūrą, kadangi tokios paslaugos yra pigesnės ir efektyvesnės.

Vyresnio amžiaus žmonės, netekę fizinio bei socialinio savarankiškumo yra priversti prašyti stacionarių socialinių paslaugų, nes savarankiškai gyventi savo namuose nebegali. Kaip alternatyva stacionariai globai yra ***socialinės priežiūros (pagalbos į namus) paslaugos ir dienos socialinės globos paslaugos namuose.*** Minimos paslaugos teikiamos senyvo amžiaus asmenims ir suaugusiems neįgaliems asmenims. Į socialinių paslaugų sudėtį įeina tokios socialinio darbuotojo padėjėjo funkcijos kaip pagalba atliekant buitinius (tai bendras gyvenamojo būsto tvarkymas, grindų plovimas, kilimų išsiurbimas ir pan.), savitvarkos funkcijas, siekiant ugdyti ir palaikyti asmens (šeimos) namų ūkio, biudžeto tvarkymo, pirkimo ir kitus kasdieniame gyvenime būtinus įgūdžius, padedančius užtikrinti kiek įmanoma didesnį asmens (šeimos) savarankiškumą; teikti su asmens higiena susijusias paslaugas (apsirengimas, skalbinių tvarkymas, maudymas, patalynės pervilkimas ir pan.); pagalba pasigaminant maistą ir maitinimo organizavimas, produktų iš parduotuvės parnešimas; kliento palydėjimas į gydymo, ar kitas įstaigas.

Per 2019 metus buvo teikiamos 180 paslaugų gavėjų (4 lentelė). Kupiškio mieste paslaugas gavo 92 asmenys, seniūnijose – 88. Lyginant su 2016, 2017 ir 2018 metais, paslaugų gavėjų skaičius išaugo, kadangi 2016 m. šia paslauga pasinaudojo – 126 asmenys, 2017 m. – 130 asmenų, o 2018 m. – 158 asmenys. Pareigybių skaičius šios paslaugos teikimui nuo 2019 metų padaugėjo dviem pareigybėm. Šiai paslaugai teikti šiuo metu skirta 20 socialinio darbuotojo padėjėjo pareigybių. Vienai socialinio darbuotojo padėjėjo pareigybei vidutiniškai tenka 7-8 aptarnaujami asmenys. Pagalbos į namus paslauga finansuojama iš savivaldybės biudžeto. 2019 m. Kupiškio savivaldybei skyrus 2 socialinio darbuotojo padėjėjo pareigybes pavyko ženkliai sumažinti asmenų, laukiančių eilėje skaičių.

*4 lentelė*

|  |  |  |  |  |
| --- | --- | --- | --- | --- |
|  | **Gavėjai** | | | |
| **2016 m.** | **2017 m.** | **2018 m.** | **2019 m.** |
| Paslaugų gavėjų skaičius per metus: | 126 | 130 | 158 | 180 |

Vyresnio amžiaus žmonės, netekę fizinio bei socialinio savarankiškumo yra priversti prašyti stacionarių socialinių paslaugų, nes savarankiškai gyventi savo namuose nebegali. Kaip alternatyva stacionariai globai yra dienos socialinės globos paslaugos namuose ir integrali pagalba (dienos socialinė globa ir slauga) namuose.

***Dienos socialinės globos paslaugos*** – tai paslaugos, kuriomis asmeniui teikiama kompleksinė, nuolatinės specialistų priežiūros reikalaujanti pagalba dienos metu. Dienos socialinės globos paslaugos teikiamos suaugusiems asmenims su negalia bei senyvo amžiaus asmenims, turintiems sunkią negalią, kuriems nustatytas slaugos poreikis. Šias paslaugas per 2019 metus gavo 6 paslaugų gavėjai. Kupiškio socialinių paslaugų centras nuo 2017 m. vasario 1 d. vykdo didžiulį europinį Integralios pagalbos (dienos socialinės globos bei slaugos) asmens namuose projektą („Integralios pagalbos plėtra Kupiškio r. savivaldybėje“), kuris ir apima didžiąją dali visų klientų, kuriems reikia globos namuose.

***Integrali pagalba (dienos socialinė globa ir slauga) namuose.***

Integrali pagalba susideda iš dvejų dalių:

1. dienos socialinė globa asmens namuose – tai visuma socialinių paslaugų, kuriomis asmeniui teikiama kompleksinė pagalba namuose dienos metu;
2. slauga asmens namuose – tai asmens sveikatos priežiūros paslaugos, teikiamos asmeniui namuose, siekiant užtikrinti paslaugų prieinamumą ir tęstinumą, tenkinant asmens slaugos poreikius namų sąlygomis.

Paminėtina, kad per 2019 metus integralios pagalbos namuose paslaugomis pasinaudojo 29 Kupiškio rajone gyvenantys gyventojai.Dienos socialinės globos paslaugai teikti yra skirtos 8 socialinio darbuotojo pareigybės. Viena iš sudėtinių integralios pagalbos namuose dalių yra - dienos socialinė globa asmens namuose, antroji sudėtinė dalis – slauga bei reabilitacija namuose. Slaugos paslaugai namuose yra skirtos 4 slaugytojo padėjėjo pareigybės, 0,6 etato slaugytojo, 0,3 etato masažuotojo bei 0,3 etato kinezeterapeuto pareigybės. Visos slaugos paslaugos finansuojamos 100 procentų iš ES socialinio fondo lėšų. Globos paslauga dotuojama valstybės lėšomis. Integralios pagalbos (dienos socialinės globos bei slaugos) asmens namuose projektas ES lėšomis bus tęsiamas iki 2021 metų gruodžio 31 d.

***Asmeninis asistentas.***

Kupiškio socialinių paslaugų centras nuo 2019 m. lapkričio 4 d. pradėjo teikti Asmeninio asistento paslaugas Kupiškio rajono gyventojams. Ši paslauga yra viena iš sudedamųjų kompleksinių paslaugų šeimai dalis ir yra vykdoma iš ES projekto „Kompleksinių paslaugų šeimai teikimas Kupiškio rajono savivaldybėje“ Nr. 08.4.1-ESFA-V-416-01-0006 lėšų. Paslauga teikiama nemokamai. Paslaugos teikimui skirti 2 asmeninio asistento pareigybės.

***Atvejo vadybos ir socialinių paslaugų teikimas (socialiai pažeidžiamoms šeimoms bei jose augantiems vaikams).*** Vykdant atvejo vadybą ir teikiant socialinę pagalbą, sudaryti sąlygas socialiai pažeidžiamoms šeimos auginančioms vaikus ugdyti ir stiprinti gebėjimus ir galimybes spręsti savo socialines problemas, palaikyti socialinius ryšius su visuomene, padėti įveikti socialinę atskirtį.

Per 2019 metus 14 socialinių darbuotojų darbui su šeimomis ir vaikais dirbo su 195 šeimų ir 386 vaikais. Socialinių įgūdžių ugdymo ir palaikymo paslaugų socialiai pažeidžiamoms šeimoms buvo suteikta 14854, jose augantiems vaikams buvo suteikta 3633 paslaugos. Per 2019 m. įrašyta 38 šeimos, išrašyta 60 šeimų. Per 2019 metus sunkiai besiverčiančioms šeimoms ir vaikams buvo organizuojami Kupiškio švietimo ir pagalbos tarnybos „ Tėvystės įgūdžių mokymai“, paskaitų ciklas būsimoms mamoms. Vaikams organizuotos vaikų stovyklos „ Vasaros takais“, „Pėdsekių, Nuotykių ieškotojų krikščioniškos stovyklos, dalyvauta socialinėje akcijoje „ Pasveikink jūrą Palangoje“.

*5 lentelė*

|  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- |
| **Eil. Nr**. | **Teritorija→** | Kupiškio mst. | Kupiškio sen. | Subačiaus sen. | Noriūnų sen. | Alizavos sen. | Šimonių sen. | Skapiškio sen. | **Iš viso:** |
| 1. | Atvejo vadyba taikyta šeimoms, kurioms iki 2018 m. liepos 1 d. buvo teikiamos socialinės paslaugos | 45 | 22 | 10 | 25 | 11 | 17 | 11 | **141** |
| 2. | Atvejo vadyba inicijuota VVTAĮT skyriaus | 29 | 21 | 17 | 10 | 10 | 12 | 4 | **103** |
| 3. | Atvejo vadyba inicijuota kitų įstaigų/asmenų | 2 | 0 | 0 | 0 | 0 | 3 | 1 | **6** |
| 4. | Įvertinti pagalbos poreikiai šeimai | 38 | 10 | 13 | 16 | 10 | 14 | 11 | **112** |
| 5. | Įvertintas poreikis dėl socialinių paslaugų šeimai skyrimo | 10 | 4 | 5 | 0 | 1 | 3 | 4 | **27** |
| 6. | Atvejo vadybos posėdžiai | 138 | 24 | 61 | 65 | 42 | 53 | 28 | **411** |
| 7. | Užbaigtas atvejo vadybos procesas | 14 | 12 | 11 | 7 | 6 | 3 | 3 | **56** |

Kupiškio socialinių paslaugų centro 4 atvejo vadybininkai organizavo atvejų peržiūras tų šeimų, kurios iki 2018 m. liepos 1 d. buvo įrašytos į socialinės rizikos šeimų, auginančių vaikus, apskaitą. Tokių šeimų rajone buvo 141. Dar buvo pradėti 109 atvejo vadybos procesai šeimoms, kuriuos iniciavo VVTAĮT skyrius ar kitos įstaigos, nustačius grėsmės lygį vaikams ( po liepos 1 d.).

***Savarankiško gyvenimo namų*** tikslas – sudaryti namų aplinkos sąlygas savarankiškai tvarkytis savo asmeninį ( šeimos) gyvenimą. Savarankiško gyvenimo namų veikla organizuojama vadovaujantisKupiškio rajono savivaldybės 2018 m. birželio 28 d. Nr. TS-183 „ Dėl apgyvendinimo Kupiškio savarankiško gyvenimo namuose ir mokėjimo už suteiktas paslaugas tvarkos aprašo patvirtinimo“. Per 2019 m. Savarankiško gyvenimo namuose gyveno 11 žmonių iš jų: 4 moterys ,1 vaikas ir 6 vyrai. Gyventojams suteiktas gyvenamasis plotas, aprūpinti reikalingu inventoriumi, garantuota saugi aplinka. Klientai ugdomi savarankiškai rūpintis asmeniniu gyvenimu ir dalyvauti visuomenės gyvenime, teikiant bendrąsias socialines paslaugas, sudaromos sąlygos savarankiškai tvarkytis savo asmeninį gyvenimą, ugdomi ir palaikomi klientų kasdieninio gyvenimo įgūdžiai. Savarankiško gyveno namų gyventojams stengiamasi laiku organizuotu sveikatos priežiūros paslaugas, aprūpinti techninėmis pagalbos priemonėmis, pagal galimybes organizuojamos transporto paslaugos. Pagal klientų galimybes asmenys skatinami kuo daugiau būti savarankiškais: gamintis maistą, susitvarkyti kambarius, laikytis asmens higienos, teikiama pagalba apsiperkant kartu su klientu, mokomasi planuoti biudžetas. Gyventojai skatinami palaikyti ryšius su artimaisiais, pagal įstaigos galimybes ir gyventojų sveikatos būklę organizuojamos išvykos: Raubonių parką, Kauną, Kryžių kalną, Bistrampolio dvarą, organizuotas šaškių turnyras, filmų vakarai, kalėdinių vainikų pynimas. Klientams teikiama jiems rūpima informacija darbuotojo kompetencijos ribose.

***Globos centro veikla***

Per 2019 metus Kupiškio r. sav. buvo 36 globėjai, kurie globojo 64 vaikus (iš jų 7 šeimynoje, 18 pas globėjus giminaičius, 25 pas globėjus (rūpintojus), 8 pas socialinius globėjus, 6 pas budinčius globotojus, 1 vaikas buvo įvaikintas). Pagal individualios veiklos pažymėjimus dirbo 4 budintys globotojai, 1 globėjas.

Vesti įvadiniai, pagrindiniai, tęstiniai ir specializuoti mokymai - parengtos ir apmokytos dvi globėjų (rūpintojų) ar įvaikintojų grupės (16 asmenų). Iš viso mokymuose dalyvavo 46 asmenys, iš jų 3 globėjai (rūpintojai). Parengta 12 teigiamų išvadų. Pravesti 6 savitarpio paramos grupės užsiėmimai, užsiėmimuose dalyvavo po 11-16 asmenų. Publikuoti 3 straipsniai bei informaciniai skelbimai rajono laikraštyje „Kupiškėnų mintys“. Vykdyta informacijos sklaida: 5 seniūnijose, 4 susitikimuose su kaimo bendruomenių narias, 5 kartus švietimo įstaigose, 2 organizacijose, 1 kartą miesto šventėje. Globėjams suorganizuoti renginiai: išvyką į konferenciją Biržuose, Globėjų šventė, Kalėdinis padėkos vakaras.

Konsultavimo paslaugos esamiems ir būsimiems globėjams, įstaigoje ir asmens namuose, suteiktos 668 kartus. Informavimo paslaugos esamiems ir būsimiems globėjams, jiems rūpimais klausimais suteiktos 191 kartą. Per 2019 m. globėjų šeimose apsilankyta 152 kartus, 68 kartus teiktos psichologo paslaugos.

***Kupiškio socialinių paslaugų centro padalinyje Krizių centre*** buvo teikiama socialinė pagalba ir prieglobstis asmenims ar šeimoms atsidūrusioms krizinėje situacijoje: šeimoje smurtą ir prievartą patyrusiems asmenims ir jų vaikams, asmenims nukentėjusiems nuo stichinių nelaimių, prekybos žmonėmis aukoms ir kitiems asmenims, kuriems kyla grėsmė sveikatai ar gyvybei ir dėl to asmuo ar šeima negali gyventi savo namuose. Metų eigoje teikiamomis paslaugomis pasinaudojo 25 asmenys, buvo suteikta 2670 paslaugos. Per 2019 metus buvo nukreipti 47 asmenys vadovaujantis Kupiškio rajono savivaldybės administracijos Socialinės paramos skyriaus sprendimu. Metų pabaigoje Krizių centre gyveno 7 gyventojų, iš kurių -1 vaikas.

*6 lentelė*

**Krizių centre suteiktų paslaugų 2019 m. suvestinė**

|  |  |  |  |
| --- | --- | --- | --- |
| Eil.  Nr. | Socialinės paslaugos | Paslaugų gavėjų skaičius | Paslaugų skaičius |
| 1. | Bendrosios socialinės paslaugos | 25 | 761 |
| 2. | Intensyvi krizių įveikimo pagalba | 0 | 0 |
| 3. | Trumpalaikės socialinės globos paslaugos | 1 | 1 |
| 4. | Socialinių įgūdžių ugdymo ir palaikymo paslaugos | 23 | 23 |
| 5. | Organizuota švietėjiška veikla | 64 | 76 |
| 6. | Darbo su grupe paslaugos | 35 | 16 |
| 7. | Transporto paslaugos | 34 | 137 |
| 8. | Parama daiktais, rūbais ir kt. paslaugos | 25 | 55 |
|  | **Iš viso** | **312** | **1041** |

**III SKYRIUS**

**KUPIŠKIO SOCIALINIŲ PASLAUGŲ CENTRO ŽMOGIŠKŲJŲ IŠTEKLIŲ VALDYMAS**

Kupiškio socialinių paslaugų centre dirbančių darbuotojų išsilavinimas ir profesinė kvalifikacija ataskaitiniais metais atitiko visus socialiniam darbui keliamus reikalavimus. 2019 metais 92,45 darbuotojai užimantys 92 pareigybės. Iš bendro socialinių paslaugų centro darbuotojų skaičiaus socialiniai darbuotojai turi 4 magistro laipsnį, 6 turi aukštąjį universitetinį išsilavinimą ir 13 aukštąjį neuniversitetinį išsilavinimą. Iš bendro socialinio darbuotojo padėjėjų skaičiaus 1 - universitetinį išsilavinimą, 3 - neuniversitetinį išsilavinimą. Kiti specialistai turi 1 - magistro laipsnį, 5 turi aukštąjį universitetinį išsilavinimą, aukštąjį neuniversitetinį išsilavinimą turi 4, kiti darbuotojai turi žemesnius išsilavinimus. Praktiką socialinių paslaugų centre atliko 20 studentų. Per 2019 metus Kupiškio socialinių paslaugų centro darbuotojai, pagal savo kvalifikaciją, tobulino profesines kompetencijas dalyvaudami įvairiuose mokymuose, seminaruose, konferencijose, supervizijose ir kt. Metų eigoje nutraukė darbo santykius 5 socialiniai darbuotojai, 2 bendrosios praktikos slaugytojai, 1- kitas darbuotas. Per 2019 metus Kupiškio socialinių paslaugų centras kolektyvą papildė 3 socialiniais darbuotojais, 2 socialinio darbuotojo padėjėjais, 2 slaugytojo padėjėjais, 2 kitas darbuotojas.

Centro struktūrą sudaro 5 padaliniai: Stacionarių socialinių paslaugų, Bendrųjų specialiųjų, Krizių centras, Globos centras, Savarankiško gyvenimo namai. Centro struktūriniai padaliniai neturi atskiro juridinio asmens statuso, veiklą reglamentuoja Centro vadovo patvirtinti padalinių nuostatai.

***Personalo skatinimo priemonės:*** esant galimybei darbuotojai skatinami finansiškai. Per 2019 m. finansiškai skatintas 88 darbuotojas: už gerus darbo rezultatus, už skubių nenumatytų darbų atlikimą, veiklos efektyvumą ir kt. Centre taikomos darbuotojų motyvaciją didinančios priemonės: skatinamas komandinis darbas, darbuotojų dalyvavimas Centro planų sudaryme ir realizavime, darbdavio lėšomis sumokama už periodinį darbuotojų sveikatos patikrinimą, sudaromos sąlygos mokymuisi, kvalifikacijos kėlimui ir kt. Nuolat siekiu ir ieškau galimybių, kad būtų gerinamos darbuotojų darbo sąlygos: darbo vietos kompiuterizavimas, darbuotojai aprūpinami darbo priemonėmis, specialistai aprūpinami tarnybiniais mobilaus ryšio telefonais. Stengiuosi ieškoti sąlyčio taškų ir siekiu glaudaus bendradarbiavimo su įstaigoje įsikūrusia socialinių darbuotojų profesine sąjunga.

***Kvalifikacijos tobulinimas.*** Skatinu Centro darbuotojus siekti aukštesnės kompetencijos, nuolatinio mokymosi ir tobulėjimo, dalyvaujant seminaruose, kursuose. 2019 m. Centras darbuotojams inicijavo arba pirko 5 kvalifikacijos kėlimo mokymus: socialiniams darbuotojams, socialinių darbuotojų padėjėjams, slaugos specialistams. Socialiniams darbuotojams Centre organizuoti ir vesti supervizijų mokymai, 5 socialiniai darbuotojai įgijo vyresniojo socialinio darbuotojo kvalifikaciją.

**Viešieji ryšiai ir komunikavimas:** 2019 m. buvo tęsiamas Centro bendradarbiavimas su nuolatiniais ir naujais partneriais. Centras glaudžiai bendradarbiauja su Kupiškio rajono savivaldybės administracijos specialistais, Valstybės vaiko teisių specialistais, seniūnijų darbuotojais, bendruomenėmis, medikais, švietimo ir ikimokyklinio ugdymo įstaigomis, policija, priešgaisrine tarnyba, Rokiškio sveikatos biuru, nevyriausybinėmis organizacijomis ir kt.

Apie Centro veiklą, teikiamas paslaugas, vykdomus projektus Kupiškio socialinių paslaugų centro internetinėje svetainėje, Facebook paskyroje, nuolat informuojama visuomenė. Inicijuota informacinių straipsnių apie Centro veiklą rašymą į rajoninę spaudą. Skatinu lankstinukų, apie Centro teikiamas paslaugas rengimą ir platinimą seniūnijose bei Centro lankytojams.

**IV SKYRIUS**

**BIUDŽETAS**

**Ataskaita apie 2019 m. sausio 1d.-gruodžio 31 d. išlaidas**

**04 Programa**

7 *lentelė*

|  |  |  |  |  |  |  |
| --- | --- | --- | --- | --- | --- | --- |
| **Kodas** | **Straipsnio pavadinimas** | **VISO valstybės deleguotos + biudžetinės + pajamų įmokos 2019 m** | **VALSTYBĖS DELEGUOTOS LĖŠOS per 2019 m.** | | | |
| **10.01.02.02** | | **10.04.01.01P** | **Viso** |
| **Soc. globa asmenims su sunkia negalia Subačiaus senelių namai** | **Dienos socialinė globa - Kupiškis** | **Soc. paslaugos-rizikos šeimos** |
| 2.1.1.1.1.1 | Darbo užmokestis | **867230,94** | 44828,00 | 78632,00 | 266600,00 | 390060,00 |
| 2.1.2.1.1.1 | Socialinio draudimo įmokos | **12981,07** | 650,00 | 1149,70 | 3900,00 | 5699,70 |
| 2.2.1.1.1.1 | Mityba | **42845,00** | 0,00 | 0,00 | 0,00 | 0,00 |
| 2.2.1.1.1.2 | Medikamentai | **10787,21** | 6540,00 | 0,00 | 0,00 | 6540,00 |
| 2.2.1.1.1.5 | Ryšiai | **5915,65** | 0,00 | 0,00 | 0,00 | 0,00 |
| 2.2.1.1.1.6 | Transporto išlaikymas | **22072,58** | 0,00 | 0,00 | 0,00 | 0,00 |
| 2.2.1.1.1.7 | Apranga ir patalynė | **6179,00** | 0,00 | 0,00 | 0,00 | 0,00 |
| 2.2.1.1.1.11 | Komandiruotės | **30,00** | 0,00 | 0,00 | 0,00 | 0,00 |
| 2.2.1.1.1.15 | Materialiojo turto paprast.  remonto prekės ir paslaugos | **3022,81** | 0,00 | 0,00 | 0,00 | 0,00 |
| 2.2.1.1.1.16 | Kvalifikacijos kėlimas | **7563,07** | 0,00 | 0,00 | 6700,00 | 6700,00 |
| 2.2.1.1.1.20 | Komunalinės paslaugos | **44016,92** | 2997,51 | 0,00 | 0,00 | 2997,51 |
| 2.2.1.1.1.21 | Inform. technologijų prekės ir paslaugos | **3104,37** | 0,00 | 0,00 | 0,00 | 0,00 |
| 2.2.1.1.1.22 | Reprezentacinės išlaidos | **458,34** | 0,00 | 0,00 | 0,00 | 0,00 |
| 2.2.1.1.1.30 | Kitos prekės ir paslaugos | **61528,54** | 0,00 | 0,00 | 0,00 | 0,00 |
| 2.7.3.1.1.1 | Darbdavių socialinė parama | **3600,00** | 0,00 | 0,00 | 0,00 | 0,00 |
| 2.7.2.1.1.1 | Socialinė parama pinigais | **5623,73** | 0,00 | 0,00 | 0,00 | 0,00 |
| 3.1.1.3.1.1. | Transporto priemonių įsigijimo išlaidos | **24000,00** | 0,00 | 0,00 | 0,00 | 0,00 |
| **Iš viso:** | | **1120959,23** | **55015,51** | **79781,70** | **277200,00** | **411997,51** |

*8 lentelė*

|  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| **Kodas** | **Straipsnio pavadinimas** |  |  |  |  | | **BIUDŽETO LĖŠOS per 2019 m** | | | | | | | | |
| **10.02.01.02P** | **10.07.01.02N** | **10.04.01.01P** | **10.07.01.02SI** | **10.07.01.02 SK** | | **10.07.01.02**  **K** | **10.01.02.40 P** | **10.02.01.40 P** | **07.04.01.02** | **10.04.01.01**  **U** | **10.04.01.01C** | **10.07.01.02**  **L** | **VISO** |
| **Senelių globos namai** | **Soc. paslaugos globa namuose** | **Soc. paslaugos-rizikos šeimos** | **Soc. paslaugos - Šimonys** | **Soc. paslaugos - Skapiškis** | | **Soc. paslaugos - Krizių centras** | **Soc. paslaugos-Liga ,Negalia**  **Transportas neįgal.** | **Soc. paslaugos-Senatvės pensininkai** | **Visuo. Sveikatos rėmimo spec.progr.** | **Paslaugų prieina-mumo**  **užtikri-nimas**  **GIMK** | **Globos centras** | **Savaran-kiško gyvenimo namai** |
| 2.1.1.1.1.1 | Darbo užmokestis | 160700,00 | 206500,00 | 0,00 | 3858,91 | 2993,89 | | 25125,41 | 0,00 | 0,00 | 0,00 | 9642,73 | 11360,00 | 19500,00 | **439680,94** |
| 2.1.2.1.1.1 | Socialinio draudimo įmok. | 2373,79 | 3150,23 | 0,00 | 53,26 | 47,92 | | 373,52 | 0,00 | 0,00 | 0,00 | 257,26 | 183,08 | 282,31 | **6721,37** |
| 2.2.1.1.1.1 | Mityba | 0,00 | 0,00 | 0,00 | 0,00 | 0,00 | | 0,00 | 0,00 | 0,00 | 0,00 | 0,00 | 0,00 |  |  |
| 2.2.1.1.1.2 | Medikamentai | 0,00 | 0,00 | 0,00 | 0,00 | 0,00 | | 0,00 | 0,00 | 0,00 | 0,00 | 0,00 | 0,00 | 132,21 | **132,21** |
| 2.2.1.1.1.5 | Ryšiai | 1478,98 | 478,97 | 919,16 | 0,00 | 0,00 | | 41,98 | 17,71 | 28,66 | 0,00 | 50,08 | 119,86 | 30,25 | **3165,65** |
| 2.2.1.1.1.6 | Transporto išlaikymas | 1600,00 | 3195,72 | 5792,72 | 0,00 | 0,00 | | 417,62 | 1486,00 | 0,00 | 0,00 | 541,79 | 158,73 | 960,00 | **14152,58** |
| 2.2.1.1.1.7 | Apranga ir patalynė | 0,00 | 0,00 | 0,00 | 0,00 | 0,00 | | 399,00 | 0,00 | 0,00 | 0,00 | 0,00 | 0,00 | 780,00 | **1179,00** |
| 2.2.1.1.1.11 | Komandiruotės | 0,00 | 0,00 | 0,00 | 0,00 | 0,00 | | 0,00 | 0,00 | 0,00 | 0,00 | 0,00 | 0,00 |  |  |
| 2.2.1.1.1.15 | Materialiojo turto paprast.  remonto prek. ir paslaugos | 0,00 | 418,00 | 0,00 | 0,00 | 0,00 | | 216,49 | 0,00 | 0,00 | 0,00 | 0,00 | 0,00 | 368,32 | **1002,81** |
| 2.2.1.1.1.16 | Kvalifikacijos kėlimas | 315,00 | 186,07 | 80,00 | 0,00 | 0,00 | | 0,00 | 0,00 | 0,00 | 0,00 | 0,00 | 0,00 |  | **581,07** |
| 2.2.1.1.1.20 | Komunalinės paslaugos | 7188,56 | 1846,17 | 0,00 | 1499,76 | 1189,35 | | 9826,99 | 0,00 | 0,00 | 0,00 | 0,00 | 0,00 | 4499,58 | **26050,41** |
| 2.2.1.1.1.21 | Inform. technologijų prekės ir paslaugos | 600,37 | 480,00 | 200,00 | 0,00 | 0,00 | | 0,00 | 0,00 | 0,00 | 0,00 | 0,00 | 0,00 |  | **1280,37** |
| 2.2.1.1.1.22 | Reprezentacinės išlaidos | 80,00 | 0,00 | 0,00 | 0,00 | 0,00 | | 0,00 | 0,00 | 0,00 | 0,00 | 0,00 | 0,00 | 78,34 | **158,34** |
| 2.2.1.1.1.30 | Kitos prekės ir paslaugos | 5793,56 | 1783,86 | 4007,00 | 0,00 | 0,00 | | 1115,13 | 0,00 | 0,00 | 2399,99 | 8297,00 | 13990 | 2127,00 | **39513,54** |
| 2.7.3.1.1.1 | Darbdavių socialinė parama | 800,00 | 400,00 | 0,00 | 0,00 | 0,00 | | 0,00 | 0,00 | 0,00 | 0,00 | 0,00 | 0,00 | 0,00 | **1200** |
| 2.7.2.1.1.1 | Socialinė parama pinigais | 0,00 | 0,00 | 0,00 | 0,00 | 0,00 | | 0,00 | 1916,45 | 3707,28 | 0,00 | 0,00 | 0,00 | 0,00 | **5623,73** |
| **Iš viso:** | | **180930,26** | **218439,02** | **10998,88** | **5411,93** | **4231,16** | | **37516,14** | **3420,16** | **3735,94** | **2399,99** | **18788,86** | **25811,67** | **28758,01** | **540442,02** |

*9 lentelė*

|  |  |  |  |  |  |  |
| --- | --- | --- | --- | --- | --- | --- |
| **Kodas** | **Straipsnio pavadinimas** | **PAJAMŲ ĮMOKŲ LĖŠOS per 2019 m** | | | | |
| **10.02.01.02S** | **10.07.01.02N** | **10.07.01.02SI** | **10.07.01.02SK** | **VISO** |
| **Senelių globos namai SPC** | **Soc. paslaugos globa namuose** | **Soc. paslaugos - Šimonys** | **Soc. paslaugos - Skapiškis** |
| 2.1.1.1.1.1 | Darbo užmokestis | 23300,00 | 14190,00 | 0,00 | 0,00 | **37490,00** |
| 2.1.2.1.1.1 | Socialinio draudimo įmokos | 350,00 | 210,00 | 0,00 | 0,00 | **560,00** |
| 2.2.1.1.1.1 | Mityba | 42845,00 | 0,00 | 0,00 | 0,00 | **42845,00** |
| 2.2.1.1.1.2 | Medikamentai | 4115,00 | 0,00 | 0,00 | 0,00 | **4115,00** |
| 2.2.1.1.1.5 | Ryšiai | 1600,00 | 1150,00 | 0,00 | 0,00 | **2750,00** |
| 2.2.1.1.1.6 | Transporto išlaikymas | 4000,00 | 3920,00 | 0,00 | 0,00 | **7920,00** |
| 2.2.1.1.1.7 | Apranga ir patalynė | 5000,00 | 0,00 | 0,00 | 0,00 | **5000** |
| 2.2.1.1.1.11 | Komandiruotės | 0,00 | 30,00 | 0,00 | 0,00 | **30,00** |
| 2.2.1.1.1.15 | Materialiojo turto paprastojo remonto prekes ir paslaugos | 1000,00 | 1020,00 | 0,00 | 0,00 | **2020,00** |
| 2.2.1.1.1.16 | Kvalifikacijos kėlimas | 130,00 | 152,00 | 0,00 | 0,00 | **282,00** |
| 2.2.1.1.1.20 | Komunalinės paslaugos | 13017,00 | 1952,00 | 0,00 | 0,00 | **14969,00** |
| 2.2.1.1.1.21 | Inform. technologijų prekės ir paslaugos | 484,00 | 1340,00 | 0,00 | 0,00 | **1824,00** |
| 2.2.1.1.1.22 | Reprezentacinės išlaidos | 200,00 | 100,00 | 0,00 | 0,00 | **300,00** |
| 2.2.1.1.1.30 | Kitos prekės ir paslaugos | 12059,00 | 9336,00 | 380,00 | 240,00 | **22015,00** |
| 2.7.3.1.1.2 | Darbdavių socialinė parama | 1200,00 | 1200,00 | 0,00 | 0,00 | **2400,00** |
| 2.7.2.1.1.1 | Socialinė parama pinigais | 0,00 | 0,00 | 0,00 | 0,00 | **0,00** |
| 2.7.2.1.1.2 | Socialinė parama natūra | 0,00 | 0,00 | 0,00 | 0,00 | **0,00** |
| 3.1.1..3.1.1 | Transporto priemonių įsigijimo išlaidos | 14000,00 | 10000,00 | 0,00 | 0,00 | **0,00** |
| **Iš viso:** | | **123300,00** | **44600,00** | **380,00** | **240,00** | **168520,00** |

**5 Programa**

*10 lentelė*

|  |  |  |  |  |
| --- | --- | --- | --- | --- |
| **Kodas** | **Straipsnio pavadinimas** |  |  | **Valstybės deleguotos lėšos** |
| **04.01.02.01D** |  |  |  |
| **Darbo rinkos priem. Ir užimtumas** |  | **VISO** |
| 2.2.1.1.1.30 | Kitos prekės ir paslaugos | 2500,00 |  | 2500,00 |
|  | **Iš viso:** |  |  | **2500,00** |

**V SKYRIUS**

**PLANUOJAMI VEIKLOS PRIORITETAI**

**Socialinių paslaugų organizavimo ir teikimo artimiausi veiklos uždaviniai:**

Suteikti socialines paslaugas vadovaujantis etikos, konfidencialumo ir pagarbos žmogui principais. Stengtis, kad socialinės paslaugos būtų prieinamos ir suteikiamos visiems asmenims, kuriems jos yra reikalingos.

Atsižvelgiant į vaiko interesus ir poreikius, tęsti socialinį darbą su šeimomis ir vaikais, suaktyvinant ir stiprinant socialinių paslaugų, orientuotų į kompleksinę pagalbos plėtrą ir kokybę. Šeimos narių gebėjimams įveikti, psichologinių ir socialinių problemų sprendimo ugdymo stiprinimui, organizuoti ir vesti Tėvystės įgūdžių stiprinimo mokymus, savitarpio pagalbos grupių užsiėmimus tėvams ir vaikams, motyvuoti šeimas į darbo rinką, skatinti kuo didesnį vaikų užimtumą bendradarbiaujant su rajono institucijomis, bendruomenėmis, nevyriausybinėmis organizacijomis, ieškoti partnerių įvairiems projektams. Teikti socialines paslaugas šeimoms ir vaikams nesantiems apskaitoje, tarpininkauti, konsultuoti, informuoti, padėti spręsti iškilusias socialines problemas. Bendradarbiaujant ir tarpininkaujant organizuoti kompleksinių paslaugų teikimą ir švietėjiškos veiklos mokymus tiesioginio ir netiesioginio smurto aukoms (liudininkams), skiriant ypatingą dėmesį į kompleksinių paslaugų teikimą nuo smurto šeimoje nukentėjusiems tėvams ir vaikams.

Skatinti socialinius darbuotojus, socialinių darbuotojų padėjėjus ir kitus specialistus kelti kvalifikacijas, dalyvauti įvairiuose mokymuose organizuojamuose įstaigoje, tiek už jos ribų, dalintis gerąja patirtimi su kitais specialistais. Intensyviai dirbti, ieškoti racionalių darbo metodų ir bendradarbiauti su įvairiomis įstaigomis, socialiniais partneriais, bendruomenėmis siekiant suintensyvinti globėjų (rūpintojų) paiešką, galinčių priimti į savo šeimą vaiką ar jį įvaikinti. Tęsti globėjų savipagalbos grupės užsiėmimus, organizuoti kartu su globėjais įvairius renginius, šventes.

Ugdyti tinkamą visuomenės supratimą apie socialinių problemų sprendimą ir pagalbos teikimą, įjungiant bendruomenes ir nevyriausybines organizacijas, savanorius, siekiant operatyvios partnerystės ir aktyvaus dalyvavimo socialinėje veikloje.

Skleisti informaciją apie socialinių paslaugų centre teikiamas paslaugas, kuriomis siekiama užtikrinti vyresnio amžiaus žmonių, pavienių asmenų, šeimų ir vaikų, augančių šeimose,  poreikių tenkinimą. Siekiant užtikrinti ir sustiprinti socialinių paslaugų prieinamumą, teikimą ir kokybę bendradarbiauti ir dalyvauti įvairiose projektinėse veiklose su įvairiomis institucijomis, nevyriausybinėmis organizacijomis, bendruomenėmis.

Įgyvendinant Integralios (globos ir slaugos) pagalbos paslaugas asmens namuose Kupiškio rajone užtikrinti socialinių paslaugų prieinamumą, asmenims turintiems sunkią negalią, siekiant sudaryti sąlygas artimiesiems, slaugantiems senus ar neįgalius šeimos narius, derinti šeimos ir darbo įsipareigojimus.

Direktorė Lina Buitvydaitė